《过董江台怀从范》
宋代·王称

陈君才八斗，何谢建安人。不折月中桂，谁怜泉下身。

高台枕流水，故业委荒蓁。忽听山阳笛，凄清满四邻。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。